Source: http://24secunde.ro/oradea-singura-grupare-romaneasca-20-meciuri-jucate-intr-singura-campanie-europeana/
Timestamp: 2017-11-23 03:41:03+00:00

Document:
CSM CSU Oradea, singura grupare românească cu 20 meciuri jucate într-o singură campanie europeană! - 24secunde.ro
In OpiniiTags baschet, csm csu oradea, cupele europene, sport 25/02/2017 Adrian Micinic
CSM CSU Oradea este echipa românească de club cu cele mai multe meciuri jucate în cupele europene pe parcursul unui singur sezon competițional. Nicio grupare sportivă din România nu a disputat 20 de meciuri oficiale în arena internațională în prealabil.
Echipa antrenată de Cristian Achim a jucat patru meciuri în preliminariile Basketball Champions League și 14 în faza grupelor. Ulterior, CSM CSU Oradea a disputat două meciuri în playoff-ul FIBA Europe Cup. În total 20 de meciuri în cupele europene pe parcursul sezonului competițional 2016/17.
Acest material a fost inspirat de postarea lui Emil Hossu Longin, jurnalist sportiv cu bogată experiență, ce activează în domeniu de mulți ani. Acesta a subliniat parcursul campioanei României la baschet masculin:
CSU Oradea și-a încheiat în această seară îndelungata aventură continentală. Campioana României a jucat 20 de meciuri în…
Posted by Emil Hossu-Longin on 22 Februarie 2017
Recordul precedent a fost deținut tot de o echipă de baschet. Acesta a aparținut Energiei Târgu Jiu, care s-a clasat pe locul 3 în ediția 2014/15 a FIBA EuroChallenge. Gorjenii au disputat 17 meciuri oficiale în acea campanie.
O listă ce cuprinde mai multe grupări sportive cu 16 meciuri jucate, completează un podium imaginar într-o astfel de ierarhie. Este vorba despre:
CSM Bucuresti – 16 meciuri (locul 1 în Liga Campionilor la handbal feminin – ediția 2015/16)
HCM Baia Mare – 16 meciuri (sezonul 2015/16 în Liga Campionilor la handbal feminin, sferturi de finală)
Oltchim Râmnicu Vâlcea – 16 meciuri (locul 2 în Liga Campionilor la handbal feminin – ediția 2009/10)
CSU Asesoft Ploiești – 16 meciuri (sezonul 2014/15 în EuroCup la baschet)
U-BT Cluj-Napoca – 16 meciuri (sezonul 2016/17 în cupele europene)
Steaua București – 16 meciuri (sezonul 2005/06 în Cupa UEFA la fotbal, semifinale)
Rapid București – 16 meciuri (sezonul 2005/06 în Cupa UEFA la fotbal, sferturi de finală)
Cel mai notabil rezultat obținut de o grupare sportivă românească la nivel de club în epoca modernă a sportului de înaltă performanță, a fost obținut de CSM București, la handbal feminin, prin câștigarea celei mai importante competiții de pe planetă în această disciplină la nivel de club.
Fără îndoială, Oltchim Râmnicu Vâlcea rămâne etalon de longevitate în sportul de performanță modern al României. Această echipă s-a clasat de patru ori pe podiumul Ligii Campionilor la handbal feminin, având o finală disputată și trei semifinale jucate.
De notat că pe lângă performanțele uluitoare atinse de mai sus amintitele echipe de handbal feminin, o altă grupare românească a câștigat un trofeu continental. Este vorba despre CSU Asesoft Ploiești, în anul 2005, când a triumfat în FIBA EuroCup Challenge.
Pe de altă parte, o altă secție din cadrul CSM Oradea, tocmai s-a calificat într-o finală continentală. Este vorba despre secția de polo, prin CSM Digi Oradea, care a avansat în finala LEN EuroCup – ediția 2016/17.
Însă în ceea ce privește cel mai lung parcurs din punct de vedere al numărului de meciuri într-o singură campanie europeană, recordul este deținut de CSM CSU Oradea. Singura grupare sportivă din România care a atins borna 20 la acest capitol în ultimii ani.
EuroCup – Componența grupelor din faza a 2-a...
Vassilis Spanoulis nu a marcat într-un meci din cu...

References: csm 

CSM 
 CSM 

CSM 
 CSM 
 CSM 
 CSM 
 CSM